Den Vest-Sjællandske Avis, 1819-01-19
Da de Amerikanske Skibe, Washington og Peggibragte nogle af de Spanske Tropper fra Pensacola til Havannah, bleve de underveis anholdte af en Jnsurgent-Caper. Af Skibet Washington tog Caperen blot en Bouteiste Rom og 10 Negere med sig, som vare ombord; (det er een af de store Fortredeligheder, som disse Jnsurgent-Capere tilføie Europæerne, at de befrie mangfoldige Slaver i de Vestindiske Farvande). Men samme Caper entrede derpaa Skibet Peggy; da Capitainen erfarede, at Gouverneuren i Pensacola Hr. Maisot, var ombord, saa lod han ham binde til Skibsmasten saalænge indtil han erklærede hvor hans Penge vare; han blev tvunget dertil at aabenbare det, de beløb sig til 8000 Dollars, som man fratog ham tilligemed alle de Negere, som vare ombord, og som tilhørte Spanierne. – Som det hedder, skal ogsaa Jnsurgenternes regulaire Søemagt, være paa Veien til at forstørre sig betydeligt. Admiral Brion ligger med 25 Krigskibe ved Øen Margaritha, og et Rygte, (som man holder for sandt) siger, at Lord Cochrane er stødt til ham med 5 andre, og at de i Forening med hinanden have i Sinde at angribe Søefæstningen Porto-Cavello, som Spanierne endnu have i Besiddelse; da Lord Cochrane er, uagtet sin Characteers Synderligheder, een af de dueligste og forvovneste Søemænd, som den Engelske Marine har at opvise, og ret som man siger en desperat Karl, som vor Tordenskjold fordum, saa kan man vente sig alle Slags Begivenheder, hvor han først faaer Fingrene med i Spillet. (De engelske Avisskrivere, som alletider ville vide saameget inden det passerer, have fortalt vidt og bredt om, at Cochrane vil tage Over commanden over Flaaden, og at Brion var derover bleven misfornøiet). Krigen vil upaatvivlelig snart til at bryde ud for Alvor i Venezuela, da Regntiden, er forbie og Jnsurgenterne foretage sig de største Udrustninger. Deres Landarmee skal være stærkere i Aar end nogensinde tilforn, ogsaa faaer de uophørlig Forstærkninger fra Europa, saaledes ere fem Engelske Skibe nyelig ankommen i Canalen; nemlig: Blenheim, Hertuginden af Bedford, Anna, George, Canning og Monarch, hvoraf ethvert har 200 Mand ombord, og som foregive at de ville seile til Cayenne; men egentlig have til Formaal at gaae til Guiana, for at støde til Jnsurgenterne. – Fra Augustura hører man, at Bolivar har den 1ste October kaldet Statsraadet fra Venezuela sammen og holdet deri en glimrende Tale, hvori han har opfordret det til at sammenkalde National-Congressen, og hvortil ogsaa en Speciel-Commission af 6 Personer er bleven udnævnet. Han har i denne Tale forestillet Umueligheden af at kunne være en civil Embedsmand, og tillige Skaberen af en nye Regiering, at intet lade sig mindre foreene med hans Characteer, end at regiere, og at allene Omstændighederne have hidindtil tvunget ham dertil. Han har siden opgivet sine Civile-Embedsposter og Kongressen er sammenkaldet til 1ste Januar. –Man har en Bulletin fra Jnsurgenternes Armee, som naaer til den 13de October, som er underskrevet af Chefen for Generalstaben Carlos Soublette, hvori meldes, at den vestligt beliggende Provinds Coro, er i Opstand mod Spanierne, og tillige nogle Fordeele, som General Zarasa har tilfægtet sig i August. En Skrivelse fra Morillo til denne General af 24de September, hvori han forsøger paa at bevæge ham til at gaae over til det Kongelige Partie, under gode Løfter, meddeles ogsaa tillige med et Svar fra denne General af 5te October, hvori han paa en haanende Maade tilbageviser dette Tilbud. – Det hedder at det skal ikke være indvortes roeligt i Buenos=Ayres, Overdirecteuren Punerreddon, som beskyldes for at regiere paa en despotisk Maade, har et Partie imod sig, og en Sammenrottelse var i Værk, man anklagede ham for at staae i en hemmelig Brevvexling med Hoffet i Brasilien; een af hans Gardere forraadte Planen som var lagt til at fængsle ham og mange af de Sammenrottede ere nu kastede i Arrest. – Englænderne have ogsaa havt Strid med ham, da han har lagt høi Told paa Jndførselen af Varer; men Commodore Bovles tvang ham til at give efter ved Trudselen om, at ville blokere Plata-Floden.